
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 285 

25 Φεβρουάριου 2015 


ΑΠΟΦΑΣΕΙ Σ 

Αριθμ. Υ92 

Ανάθεση αρμοδιοτήτων στον Αναπληρωτή Υπουργό Οι¬ 
κονομίας, Υποδομών, Ναυτιλίας και Τουρισμού, Θε¬ 
όδωρο Δρίτσα. 

Ο ΠΡΩΘΥΠΟΥΡΓΟΣ 

Έχοντας υπόψη: 

1. Τις διατάξεις 

α) των άρθρων 41 παρ. 3 και 90 του Κώδικα Νομοθε¬ 
σίας για την Κυβέρνηση και τα Κυβερνητικά Όργανα 
(Π.Δ. 63/2005, ΦΕΚ Α' 98), 

β) το Π.Δ. 24/2015 «Σύσταση και Μετονομασία Υπουρ¬ 
γείων, μεταφορά της Γενικής Γραμματείας Κοινωνικών 
Ασφαλίσεων» (ΦΕΚ Α' 20), 

γ) το Π.Δ. 103/2014 «Οργανισμός του Υπουργείου Ναυ¬ 
τιλίας και Αιγαίου» (ΦΕΚ Α' 170), 
δ) το Π.Δ. 22/2015 «Διορισμός του Αλέξιου Τσίπρα του 
Παύλου ως Πρωθυπουργού» (Α' 18), 
ε) το Π.Δ. 25/2015 «Διορισμός Υπουργών, Αναπληρωτών 
Υπουργών και Υφυπουργών» (Α' 21), 
στ) της Υ5/27.1.2015 απόφασης του Πρωθυπουργού 
«Σύσταση Θέσεων Αναπληρωτών Υπουργών και Υφυ¬ 
πουργών» (Β' 204). 

2. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 
αποφασίζει: 

Άρθρο 1 

Στον αναπληρωτή Υπουργό Οικονομίας, Υποδομών, 
Ναυτιλίας και Τουρισμού Θεόδωρο Δρίτσα ανατίθεται 
η άσκηση των ακόλουθων αρμοδιοτήτων 
Ι.α) της Γ ενικής Γ ραμματείας Λιμένων, Λιμενικής Πολι¬ 
τικής και Ναυτιλιακών Πλοηγήσεων του πρώην Υπουρ¬ 
γείου Ναυτιλίας και Αιγαίου 
β) της Γενικής Γραμματείας Αιγαίου και Νησιωτικής 
Πολιτικής του πρώην Υπουργείου Ναυτιλίας και Αιγαίου 
γ) του Αρχηγείου και των Υπηρεσιών του Λ.Σ. - ΕΛ. 
ΑΚΤ. του πρώην Υπουργείου Ναυτιλίας και Αιγαίου 
δ) των Περιφερειακών Υπηρεσιών του πρώην Υπουρ¬ 
γείου Ναυτιλίας και Αιγαίου, ήτοι των Περιφερειακών 
Υπηρεσιών, Περιφερειακών Διοικήσεων, Λιμενικών Αρ¬ 
χών και Υπηρεσιών Ναυτιλιακών Ακολούθων του Λ.Σ. - 
ΕΛ. ΑΚΤ. 


ε) της Διεύθυνσης Διοικητικών Υπηρεσιών του πρώην 
Υπουργείου Ναυτιλίας και Αιγαίου 
στ) του Επιτελικού Γ ραφείου, της Υπηρεσίας Εσωτε¬ 
ρικών Υποθέσεων, της Διεύθυνσης Παλλαϊκής Αμυνας - 
Πολιτικής Σχεδίασης έκτακτης Ανάγκης και Θαλασσίων 
Κρατικών Μεταφορών 

ζ) της Ελληνικής Υπηρεσίας Διερεύνησης Ναυτικών 
Ατυχημάτων και Συμβάντων 
η) της Ρυθμιστικής Αρχής Λιμένων (Ρ.Α.Λ) 
θ) της εποπτείας, οργάνωσης, λειτουργίας και τεχνικής 
υποστήριξης των Πλοηγικών Σταθμών, που αποτελούν 
περιφερειακές υπηρεσίες του Υπουργείου, καθώς και 
της οικονομικής διαχείρισης της Πλοηγικής Υπηρεσίας 
ι) της εισήγησης για την επιλογή του Αρχηγού Λ.Σ. - 
ΕΛ.ΑΚΤ.. 

2. Της εποπτείας όλων των εποπτευόμενων από το 
πρώην Υπουργείο Ναυτιλίας και Αιγαίου οργανισμών, 
νομικών προσώπων δημοσίου και ιδιωτικού δικαίου και 
αποκεντρωμένων δημόσιων υπηρεσιών. 

3. Της εισήγησης στον Υπουργό Οικονομίας, Υποδο¬ 
μών, Ναυτιλίας και Τουρισμού για θέματα που εμπίπτουν 
στην αρμοδιότητα της Γενικής Διεύθυνσης Οικονομι¬ 
κών Υπηρεσιών του πρώην Υπουργείου Ναυτιλίας και 
Αιγαίου. 

4. Της εισήγησης στον Υπουργό Οικονομίας, Υποδο¬ 
μών, Ναυτιλίας και Τουρισμού για θέματα που αφο¬ 
ρούν σε διορισμό, πρόσληψη, απόσπαση, μετάταξη και 
τοποθέτηση του πόσης φύσης και σχέσης εργασίας 
πολιτικού προσωπικού των υπηρεσιών και νομικών προ¬ 
σώπων δημοσίου και ιδιωτικού δικαίου αρμοδιότητας 
του πρώην Υπουργείου Ναυτιλίας και Αιγαίου με την 
επιφύλαξη της περίπτωσης στ) του επόμενου άρθρου. 

Άρθρο 2 

Στις κατά το άρθρο 1 αρμοδιότητες περιλαμβάνονται: 
α) οι κοινοβουλευτικές αρμοδιότητες, 
β) η νομοθετική πρωτοβουλία, η οποία ασκείται μόνον 
από κοινού με τον Υπουργό, 
γ) η πρόταση για την έκδοση ατομικών και κανονιστι¬ 
κών διαταγμάτων, 

δ) η έκδοση πράξεων ατομικού και κανονιστικού χα¬ 
ρακτήρα, 

ε) η πρόταση για την έκδοση διαταγμάτων και η έκ¬ 
δοση πράξεων από κοινού με άλλους Υπουργούς, Ανα¬ 
πληρωτές Υπουργούς και Υφυπουργούς, 

στ) ο διορισμός των διοικήσεων όλων των εποπτευ¬ 
όμενων οργανισμών, νομικών προσώπων δημοσίου και 
ιδιωτικού δικαίου και αποκεντρωμένων δημόσιων υπη¬ 
ρεσιών η οποία ασκείται από κοινού με τον Υπουργό. 

Άρθρο 3 

Από τις αρμοδιότητες που ανατίθενται με το άρθρο 1 
εξαιρούνται και παραμένουν στον Υπουργό: 

α) ο προσδιορισμός της πολιτικής του Υπουργείου στο 
πλαίσιο των αποφάσεων του Υπουργικού Συμβουλίου και 
των λοιπών συλλογικών κυβερνητικών οργάνων καθώς 
και ο συντονισμός της εφαρμογής της πολιτικής αυτής, 


β) η εκπροσώπηση του Υπουργείου στην Ευρωπαϊκή 
Ένωση και τους διεθνείς οργανισμούς. 

Άρθρο 4 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Φεβρουάριου 2015 

Ο ΠΡΩΘΥΠΟΥΡΓΟΣ 

ΑΛΕΞΙΟΣ Π. ΤΣΙΠΡΑΣ 

